Ja @Dwerg, ek geniet ook sulke ritte baie. Gee mens die geleentheid om dinge om ons vir 'n slag raak te sien.
Die Swartbergpas is inderdaad een van die kroonjuwele van ons land se grondpadnetwerk. Die dame by Kobus se Gat sê hoeka vir my lyk my ek is lief vir dié deel van die wêreld nadat ek en my vrou so 5 of 6 weke gelede met die bakkie daaroor is.
Dink hier is 'n hele paar van ons wat hierdie ry-styl be-oefen en geniet en so 'n RR ekstra kan waardeer.
Die Grizzly werk baie goed. Het mos sy stator laat vervang en hy het nog nie weer probleme gegee nie. Wat ek wel opmerk, as die weer baie warm is en ek het die brandstoftenk propvol gegooi dan lyk my hy kry 'n lugleegte en sukkel hy om aan te sit. Ek gooi die tenk nou nie meer stampvol nie en dit blyk te werk. Ek is baie tevrede met hom dankie @immigrant